OzLabs/hebrew-wiki-articles huggingface dataset:
מרטין קבצ'ניק

מרטין קבצ'ניק (ברוסית: Мартин Израилевич Кабачник; ( 9 בספטמבר 1908, יקטרינבורג- 15 באפריל 1997, מוסקבה) היה כימאי סובייטי ממוצא יהודי. הוא התמחה בחקר תרכובות מבוססת זרחן.

==קורות חיים==
מרטין קבצ'ניק בשנת 1908 ביקטרינבורג למשפחה יהודית. אביו עבד בסניף מקומי של חברת "תה ויסוצקי" ואמו הייתה רופאת שיניים עם שורשים מוילנה.

לאחר מהפכת אוקטובר המשפחה הגיע להארבין בו קבצ'ניק התחיל ללמוד. בהמשך הם חזרו לברית המועצות. בשנת 1931 סיים לימודי כימיה באוניברסיטה הרוסית לטכנולוגיה כימית ע"ש מנדלייב. לאחר סיום הלימודים קבצ'ניק החל לעבוד במכון לכימיה של אקדמיה למדעים של ברית המועצות והיה מלמד באקדמיה להגנה מפני נשק כימי.

בשנת 1936 לזכותו של קבצ'ניק כבר היו מעל ל-20 פרסומים מדעיים. על בסיס מכלול זה הוא קיבל תואר דוקטור ללא ביצוע עבודה ייעודית. בשנת 1943 הוא השלים פוסט-דוקטורט.

בתקופת מלחמת העולם השנייה קבצ'ניק המשיך בפיתוח תרכבות על בסיס זרחן ועל פעילותו הענקה לו פרס ברית המועצות על פיתוח חומרים בעלי חשיבות ביטחונית.

פעילות מדעית של קבצ'ניק התרכזה בחקר תרכובות על בסיס זרחן. הוא פיתח תהליך שידוע כיום כ"תהליך קבצ'ניק-פילדס".

בשנת 1974 לקבצ'ניק הוענק פרס לנין על פיתוח חומרים לצורכי צבא.

בנוסף לכך הוענקו לקבצ'ניק מספר עיטורים לרבות עיטור לנין (פעמיים) ועיטור הדגל האדום של העמל (פעמיים). בשנת 1978 הוענק לו תואר גיבור העמל הסוציאליסטי.

בשנת 1958 קבצ'ניק התקבל לאקדמיה למדעים של ברית המועצות ובשנת 1975 לאקדמיה לאופולדינה.

החל משנת 1983 קבצ'ניק היה חבר בוועד האנטי-ציוני של הציבור הסובייטי.

קבצ'ניק נפטר בשנת 1997 ונטמן בבית העלמין דונסקויה החדש.

==קישורים חיצוניים==
* [https://him.1sept.ru/article.php?ID=200000102 ביוגרפיה] 

קטגוריה:מדענים יהודים סובייטים
קטגוריה:כימאים יהודים
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום של העמל
קטגוריה:מקבלי עיטור לנין
קטגוריה:חברי האקדמיה למדעים של ברית המועצות
קטגוריה:זוכי פרס לנין
קטגוריה:גיבורי העמל הסוציאליסטי
קטגוריה:אישים הקבורים בבית העלמין דונסקויה החדש
קטגוריה:ילידי 1908
קטגוריה:נפטרים ב-1997
ישראל באירוויזיון 2025

ישראל תשתתף באירוויזיון 2025, שיערך בשווייץ. זו תהיה ההשתתפות ה-47 של ישראל בתחרות.

== לפני האירוויזיון ==
=== בחירת המבצע ===
ב-31 במאי 2024 אישר תאגיד השידור הישראלי את השתתפותה של ישראל באירוויזיון 2025. בהמשך נודע כי בחירת הנציג תמשיך במסגרת התוכנית "הכוכב הבא לאירוויזיון".

== באירוויזיון ==
ישראל תשתתף באחד מחצאי הגמר ותנסה להעפיל לגמר התחרות.

==הערות שוליים==

קטגוריה:ישראל באירוויזיון
קטגוריה:2025 בישראל
בית הספר הראשון בגדרה

בית הספר הראשון בגדרה או בית הספר העממי בגדרה היה בית הספר הראשון שהוקם במושבה גדרה לקראת סוף המאה ה-19, בית ספר זה הוא בין בתי הספרי העבריים הראשונים בעולם שבו כל המקצועות נלמדו בעברית.

== היסטוריה ==
אבן הפינה להקמת בית הספר הונחה ב-1896 ובית הספר הוקם רשמית ב-1898 וכלל שלושה חדרים, הייתה בו כיתה פעילה אחת שבה היו כ-32 תלמידים בני משפחות אנשי תנועת ביל"ו. לפני שנבנה בית הספר התלמידים למדו בבית הכנסת ישורון הסמוך עד שנבנה מבנה ייעודי. לפי הנחייתו של אליעזר בן יהודה כל מקצועות ההוראה נלמדו בשפה העברית, המורה הראשון של בית הספר היה אברהם בנימין סוס שנשלח ללמד בגדרה בשנת תרמ"ח על ידי אגודת חובבי ציון, על תקופתו בבית הספר כתב:

לאחר שמספר התלמידים בגדרה צמח היה צורך בבית ספר גדול יותר שיתאים לצורכי התלמידים ולכן ב-1948 נבנה בגבעת האוניברסיטה בגדרה בית הספר פינס שאליו עברו תלמידי בית הספר הראשון,<ref></ref> בהמשך שימש בית הספר הראשון כבניין המועצה ומשנת 2022 משמש בתור תחנת יחידית שיטור עירונית.<ref></ref> האתר מוגדר כאתר מורשת על ידי המועצה לשימור אתרי מורשת בישראל.<ref></ref>

== הערות שוליים ==

קטגוריה:גדרה: מבנים
קטגוריה:אתרי מורשת במחוז מרכז
השריר הישר המדיאלי

השריר הישר המדיאלי (באנגלית: Medial rectus muscle) הוא אחד משבעת , הממוקם במסלול העין ואחראי על הסיבוב המדיאלי של העין (אדדוקציה).<ref></ref>

== אנטומיה ==
השריר מחבר בין הקירות הגרמיים של מסלול העין לגלגל העין ומשמש להזזת העיניים באופן מתואם. השריר הישר המדיאלי מקושר גם לשרירים הבאים: השריר העליון, השריר הישר התחתון, השריר הישר הצידי, השריר האלכסוני העליון והשריר האלכסוני התחתון.

בדומה לשאר השרירים הישרים, השריר הישר המדיאלי מתחיל מטבעת רקמת חיבור הממוקמת בקודקוד המסלול העיני, הנקראת . השריר צמוד לצד המדיאלי של החצי הקדמי של גלגל העין.<ref></ref>

== גלריית תמונות ==
<gallery>
קובץ:Eye movements adductors.jpg|טקסט=Eye movement of medial rectus muscle, superior view.|תנועת עיניים של השריר הישר המדיאלי, מבט ממעל.
קובץ:Gray869.png|טקסט=Horizontal section of the eyeball.|חתך אופקי של גלגל העין.
קובץ:Gray890.png|טקסט=Dissection showing origins of right ocular muscles, and nerves entering by the superior orbital fissure.|דיסקציה המראה את שרירי העין הימנית, ועצבים הנכנסים דרך הפתח האורביטלי העליון.
קובץ:Slide7uu.JPG|טקסט=Medial rectus muscle|השריר הישר המדיאלי
</gallery>
== ביאורים ==

== קישורים חיצוניים ==
* 
* 

== הערות שוליים ==

קטגוריה:ראייה
קטגוריה:עין
דאורים

הדאורים, הדאגורים, הדאגהורים או הדאהורים (דאגור : ᡩᠠᡤᡠᠷ, דאורה; ח'לקהה מונגולית: дагр, daguur; סינית מפושטת: 达斡尔族; סינית מסורתית: 達斡爾族; פין-יין: dáwòěr zú; רוסית: дlaly, daury) הם אנשים ממוצא מונגולי במקור ילידי דאוריה וכיום ממוקמים בעיקר בצפון-מזרח סין (בעבר בסיביר, רוסיה). הדאורים מהווים אחת מ-56 הקבוצות האתניות המוכרות רשמית ברפובליקה העממית של סין. הם מנו 131,992 לפי המפקד האחרון (2010) ורובם מתגוררים במורין דווה דאור באנר האוטונומית , בהולונבויר , מונגוליה הפנימית ומחוז מליסי דאור בשישיהאר , חיילונגג'יאנג שבסין. יש דאורים גם ליד טאצ'נג בשינג'יאנג.

==קישורים חיצוניים==

== הערות שוליים ==

קטגוריה:הרפובליקה העממית של סין: קבוצות אתניות
Hot in Herre

"Hot in Herre" הוא שיר של הראפר האמריקאי נלי, שיצא כסינגל המוביל מהאלבום השני שלו Nellyville (2002). הוא יצא לאור ב-7 במאי 2002 על ידי חברת התקליטים יוניברסל רקורדס. השיר נכתב על ידי נלי, צ'ארלס בראון וצמד המפיקים הנפטונז. הוא כולל קולות נוספים של הזמרת דני סטיבנסון ומשלב את השיר "Bustin' Loose" של צ'אק בראון משנת 1979.<ref></ref>

==פרסים ותשבחות==
ב-15 באפריל 2002, השיר "Hot in Herre" קיבל מעל 760,000 השמעות ב-First Listen של AOL Music אחרי הופעת הבכורה שלו, וקבע שיא לאתר בעקבות זאת.<ref></ref> השיר היה הזוכה הראשון בפרס גראמי לביצוע סולו הראפ הגברי הטוב ביותר בטקס פרסי הגראמי ה-45 ב-23 בפברואר 2003.<ref></ref> בשנת 2008, הוא דורג במקום ה-36 ברשימת "100 השירים הגדולים של היפ הופ" של VH1.<ref></ref>

==הצלחה מסחרית==
השיר הפך ללהיט הראשון של נלי שהגיע למקום הראשון במצעד הבילבורד הוט 100 בארצות הברית ובקנדה. הוא הגיע לשיא במקום הרביעי בממלכה המאוחדת והגיע לעשירייה הפותחת במספר שווקים בינלאומיים נוספים. השיר דורג במקום השלישי במצעד סיכום השנה של הבילבורד הוט 100 לסינגלים לשנת 2002.

==וידאו קליפ==
לשיר "Hot in Herre" הופקו שני וידאו קליפים; הקליפ המקורי, שצולם בקשת השער, כולל הופעות אורח של השחקן והקומיקאי סדריק דה אנטרטיינר, שחקן ה-NBA כרמלו אנתוני ושחקני ה-NFL טי. ג'יי. דאקט וג'וליוס פפרס. גרסה זו שודרה רבות ב-MTV אירופה. הקליפ השני, החלופי, שודר בעיקר בצפון אמריקה ב-BET, MTV, MuchMusic בקנדה, וב-VH1; גרסה זו מתרחשת במועדון לילה, וכוללת די ג'יי בגילומו של סדריק דה אנטרטיינר, שעוצר את השיר פתאום כדי להודיע על "שריפה" שהתחילה על רחבת הריקודים, כתוצאה מהעוצמה של המוזיקה והריקודים. הקהל, ללא תגובה, מתחיל לשיר את הפזמון מהשיר "The Roof Is on Fire" של רוק מאסטר סקוט והדינמיק ת'רי, כדי לבטא את המחויבות המוחלטת שלהם למסיבה; הדי ג'יי, חסר האונים, חוזר למיקסינג.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! דנמרק (IFPI Danmark)
| זהב
| 45,000
|-
! גרמניה (BVMI)
| זהב
| 250,000
|-
! ניו זילנד (RMNZ)
| פלטינה
| 10,000
|-
! הממלכה המאוחדת (BPI)
| כסף
| 200,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

==הערות שוליים==

קטגוריה:שירי 2002
קטגוריה:סינגלים מ-2002
קטגוריה:שירי נלי
קטגוריה:שירים באנגלית
קטגוריה:שירים שנכתבו על ידי פארל ויליאמס
קטגוריה:וידאו קליפים שבוימו על ידי דיירקטור X
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הקנדי
הו ארצי מולדתי

"הו ארצי מולדתי" הוא סינגל שהוקלט על-ידי הזמרת הישראלית מירי מסיקה ויצא לאור ב-2 במאי 2024.

== רקע וכתיבה ==
השיר נכתב והולחן על-ידי אליה רוסיליו והופק מוזיקלית על-ידי ניר מימון. השיר נכתב כשיר אהבה למדינה בצל מלחמת חרבות ברזל ומאורעות מתקפת הפתע על ישראל<ref></ref><ref></ref>.

== מיקומי שיא ==

== וידאו קליפ ==
הווידאו קליפ המלא שיצא עבור השיר עלה לערוץ היוטיוב של מירי מסיקה ב-2 במאי 2024<ref></ref>.

== קישורים חיצוניים ==
* [https://www.youtube.com/watch?v=FgIzDSC_GfY סרטון השיר "הו ארצי מולדתי"] באתר יוטיוב
* [https://shironet.mako.co.il/artist?type=lyrics&lang=1&prfid=4226&wrkid=60411 מילות השיר "הו ארצי מולדתי"] באתר שירונט

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי מירי מסיקה
קטגוריה:שירים בעברית
קטגוריה:שירי מלחמת חרבות ברזל
פאולו ריצ'ו

פַּאוֹלוֹ ריצ'וֹ (באיטלקית: Paolo Riccio; ) היה יהודי גרמני מומר לנצרות קתולית במחצית הראשונה של המאה השש עשרה. הוא מונה לפרופסור לפילוסופיה באוניברסיטת פאביה; לאחר מכן הוא היה רופא של מקסימיליאן הראשון, קיסר האימפריה הרומית הקדושה.

ריצ'ו התעניין באסטרולוגיה ובקבלה נוצרית, והייתה לו מחלוקת עם לגבי קיומם של חיים על גופים שמימיים. ארסמוס מרוטרדם העריך מאוד את ריצ'ו, והגן עליו ועל חסידיו. כמו רוב המומרים, ריצ'ו ניסה לשכנע את היהודים באמיתות הבשורות. יתר על כן, הוא יעץ לאומות הנוצריות להתאחד נגד הטורקים, שהיו באותה תקופה אימת אירופה.

ריצ'ו היה סופר פורה, וכפי שאומר צבי גרץ "הביא בחשבון היטב את הכמות הקטנה של הידע היהודי שהביא עמו לנצרות". היצירה הידועה שלו היא "De Porta Lucis R. Josephi Gecatilia" (אאוגסבורג, 1516), שהיא תרגום חופשי ללטינית של חלק מהיצירה הקבלית "שערי אורה" מאת רבי יוסף ג'יקטיליה. ג'רולמו ריצ'ו (הירונימוס ריציוס - Hieronymus Ricius), בנו של פאולו, שלח עותק של יצירה זו ליוהנס רויכלין, שהשתמש בה בחיבור של "De Arte Cabbalistica" (אמנות הקבלה) שלו.

ריצ'ו מספר שהקיסר מקסימיליאן הורה לו להכין תרגום ללטינית של התלמוד. כל מה ששרד ממנו הם תרגומי המסכתות ברכות, סנהדרין, ומכות (אאוגסבורג, 1519), שהם התרגומים הלטיניים המוקדמים ביותר של המשנה המוכרים לביבליוגרפים.

החשובה מבין יצירותיו האחרות היא De Cælesti Agricultura ("על חקלאות שמיימית"), יצירה דתית-פילוסופית גדולה בארבעה חלקים, המוקדשת לקרל החמישי, קיסר האימפריה הרומית הקדושה, ולאחיו פרדיננד (אאוגסבורג, 1541; מהדורה שנייה, בזל, 1597). ה-Opuscula Varia ("חוברות שונות") שלו, המכיל חיבור על תרי"ג המצוות, יצירה דתית-פילוסופית ושנויה במחלוקת שמטרתה להדגים ליהודים את אמיתות הנצרות, ומבוא לקבלה ואחריו אוסף של כלליה ודוגמותיה, הודפסה בארבע מהדורות (פאביה, 1510; אאוגסבורג, 1515 ו-1541 ובזל, 1597).

ריצ'ו כתב מלבד יצירות אלה כעשר אחרות, כולן בלטינית, על נושאים דתיים, פילוסופיים וקבליים שונים, שהופיעו באאוגסבורג ב-1546 והודפסו מחדש בבזל ב-1597.

==קישורים חיצוניים==
<div style="direction: ltr;">
* [https://www.jewishencyclopedia.com/articles/12737-riccio-paulo Kaufmann Kohler, Peter Wiernik, RICCIO, PAULO (Latin, Paulus Ricius)], The Jewish Encyclopedia
</div>

==ביאורים==

==הערות שוליים==

קטגוריה:רופאים מהמאה ה-16
קטגוריה:הומניסטים מתקופת הרנסאנס
קטגוריה:מתרגמים מעברית
קטגוריה:מתרגמים ללטינית
קטגוריה:נוצרים רומים-קתולים גרמנים
קטגוריה:קבלה נוצרית
קטגוריה:ילידי 1480
קטגוריה:נפטרים ב-1541
מחבואים (שיר של נעמי שמר)

"מחבואים" (ידוע גם בשם "חפש אותי") הוא שיר שחיברה והלחינה נעמי שמר.

בשנת 1963 להקת הנח"ל הופיעה לראשונה עם השיר בתוכנית ה-17 שלה, "שמש במדבר". בשיר מזכירה שמר את כתובת המגורים שלה בשורה . את השיר עיבד מוזיקלית אריה לבנון.<ref></ref>

שמר שקיבלה השראה מהתנ"ך, שיבצה בשיריה ביטויים רבים, כמו בבית השלישי של השיר:<ref></ref>

ביצוע נוסף ידוע לשיר ביצעו אפרים שמיר ואסתר שמיר. בשנת 2017 עלתה לשידור הסדרה "שירים מבית סבא" בערוץ הופ!, בה טוביה צפיר (שהשתתף בביצוע המקורי של השיר)ביצע את השיר.

==קישורים חיצוניים==
* 
* [https://www.nli.org.il/he/items/NNL%20MUSIC%20AL990037041570205171/NLI "מחבואים" [דף שיר<nowiki>]</nowiki>], באתר הספריה הלאומית
* [https://shironet.mako.co.il/artist?type=lyrics&lang=1&prfid=738&wrkid=4694 "מחבואים" מילות השיר], באתר שירונט

==הערות שוליים==

קטגוריה:שירי 1963
קטגוריה:סינגלים מ-1963
קטגוריה:שירי להקת הנח"ל
קטגוריה:שירים בעברית
קטגוריה:שירי נעמי שמר
קטגוריה:שירי אהבה בעברית
מכירת מעשר בהמה

מכירת מעשר בהמה - היא מצוות לא תעשה מן התורה, הקובעת כי אסור למכור בהמה שהופרשה למעשר בהמה. מקור המצווה הוא בספר ויקרא שם נאמר על מעשר בהמה "לא יגאל" המתפרשים במובן של איסור מכירה של מעשר הבהמה.

== מקור המצווה ==
מקור המצווה הוא בפסוק אחד לפני האחרון בספר ויקרא:
 בתלמוד בבלי, בכורות לב,א נאמר: "אמר רב חיננא אמר רב, וכן אמר רב דימי אמר רבי יוחנן: נאמר לא יגאל במעשר, ונאמר ולא יגאל בחרמים, מה להלן - מכירה עמו, אף כאן - מכירה עמו". הרמב"ם<ref></ref> מסביר את דברי התלמוד: "מפי השמועה למדו שזה שנאמר לא יגאל אף איסור מכירה במשמע שאין נגאל ואינו נמכר כלל".
== רקע - מצוות מעשר בהמה ==

מעשר בהמה היא מצווה להפריש עשירית מכל הבהמות הטהורות שנולדות לאדם בכל שנה, להביאן לבית המקדש שם שוחטים אותן, זורקים את דמן ומקטירים את חלבן. לאחר מכן, בעלי המעשר אוכלים את בשר הבהמות בירושלים.

דיני המצווה מפורטים במשנה ובתלמוד למסכת בכורות, פרק ט', וכן ב.

== מדיני המצווה ==
=== האם המכירה חלה ===
הרמב"ם, בהלכות בכורות ו,ה מחדש שאם אדם מכר מעשר בהמה, המכירה לא חלה והמעשר נותר בבעלותו. חידוש זה מוביל את הרמב"ם לחידוש נוסף, שאדם שעבר על איסור מכירת מעשר בהמה, לא נענש במלקות, מכיוון שבפועל המעשר לא נמכר - אין זה נחשב שהאדם עשה כאן פעולה, ולכן זהו לאו שאין בו מעשה, שאין בו דין מלקות: "ויראה לי שהמוכר מעשר לא עשה כלום ולא קנה לוקח, ולפיכך אינו לוקה כמוכר חרמי כהנים שלא קנה לוקח וכמוכר יפת תואר כמו שיתבאר במקומו".
=== מכירת מעשר שיש בו מום ===
החובה לשחוט את מעשר הבהמה במקדש בירושלים, ולהקריב את דמו ואת חלבו חלים רק כאשר המעשר הוא תמים, דהיינו שלם ללא מום. אם הוא בעל מום, הקדושה שלו פוקעת ומותר לאכלו בכל מקום ובכל זמן ללא הקרבה. למרות זאת, חז"ל אסור למכור גם מעשר בהמה שנפל בו מום, שמא אדם יבוא למכור מעשר בהמה תמים. כך מנסח הלכה זו הרמב"ם, הלכות בכורות, ו,ו:"מדברי סופרים שאסור למוכרו בעל מום ואפילו שחוט גזירה שמא ימכרנו חי, לפיכך אין שוקלין מנה כנגד מנה במעשר כדרך ששוקלין בבכור, מפני שהוא נראה כמוכר." 
== הערות שוליים ==

קטגוריה:קורבנות ביהדות
קטגוריה:תרי"ג מצוות
קטגוריה:בעלי חיים ביהדות
קטגוריה:פרשת בחוקותי
אמבוטידו

אמבוטידו (בספרדית ובפורטוגזית ברזילאית: Embutido), אנצ'ידו (בפורטוגזית אירופאית) או אמבוטיט (בקטלאנית) הוא מונח כללי למוצרי בשר טחון.

== הרכב ומקור ==
המילון של האקדמיה המלכותית הספרדית מגדיר זאת כ"מעי ממולא בבשר טחון, בעיקר חזיר; מעי ממולא במרכיבים מגוונים".<ref></ref> (המילה הספרדית מגיעה מהפועל embutir, שפירושה "למלא"). המונח מתייחס לעיתים קרובות לכל אחד מהסוגים הרבים של נקניקיות יבשות שנמצאות במטבחי איבריה ושל המושבות הספרדיות והפורטוגזיות לשעבר.<ref name="spain"></ref>

== מטבחים אחרים ==
במטבח הפיליפיני, לעומת זאת, בשל המיזוג של המטבח הספרדי והאמריקאי באיים, אמבוּטידו (או אמבוׁטידו) מתייחס לסוג של קציץ בשר עטוף סביב פרוסות ביצה ונקניק.<ref name="nyt"></ref>

== גלריה ==

<gallery class="center" widths="200px" heights="200px">
קובץ:Embutidos_jamon_BEHER_Guijuelo_Salamanca.jpg|טקסט=Exposition of "embutidos"|תערוכה של "אמבוטידוס"
קובץ:Embutidos_de_Requena.jpg|טקסט=Embutidos from Spain|אמבוטידוס מספרד
קובץ:Butifarras_soledeñas.jpg|טקסט=Butifarras Soledeñas from Colombia| בוטיפראס סולדניאס מקולומביה
</gallery>

== לקריאה נוספת ==

סוגים ספציפיים כוללים, בין רבים אחרים (על פי רשימת נקניקיות למדינות השונות):
* אנדרולה מגליסיה
* Chosco de Tineo מאסטוריה
* רשימת נקניקיות

== ראו גם ==
* צ'וריסו
* סוברסאדה מהאיים הבלאריים
* בוטיפרה מקטלוניה
* בוטיפארה סולדינאס
* פואט מקטלוניה
* סלצ'יצ'ון
* נקניק דם (מורסילה, מורצ'לה)
* לינגויסה
* אלהאירה
* פארינהיירה
* בוטיו, הידוע גם כ-chouriço de ossos
* פאיו

== הערות שוליים ==

קטגוריה:המטבח הקטלוני
קטגוריה:המטבח הספרדי
קטגוריה:המטבח הפורטוגזי
קטגוריה:המטבח הברזילאי
הילה פאר

הילה פאר
אירוע גאווה במלון בתל אביב
הילה פאר (נולדה ב-9 בספטמבר 1985) היא יו"ר האגודה למען הלהט"ב בישראל.

== ביוגרפיה ==
פאר נולדה וגדלה בשכונת הדר יוסף בתל אביב. היא למדה בתיכון ע"ש ליידי דייוויס, ושירתה כרס"רית משמעת באוגדה 98. ב-2011 סיימה תואר ברפואת חירום באוניברסיטת בן-גוריון, וב-2022 השתתפה בתוכנית המנהיגות של בית הספר לממשל באוניברסיטת הרווארד.

== קריירה מקצועית ==
במהלך לימודיה החלה פאר לשמש כפרמדיקית סטאז'רית, ובעקבות חוויה שעברה באחת המשמרות בתפקיד החלה להתנדב בוועד למלחמה באיידס בנטילת דמים. תפקידה הראשון היה ניהול מרכז הבדיקות האנונימי של הוועד, ומשם המשיכה ב-2014 לתפקיד סמנכ"לית הארגון, ובשנת 2017 הפכה ליו"ר הוועד.

בשנת 2019, אחרי המחאה שפרצה בעקבות חוק הפונדקאות הצטרפה פאר לראשונה לוועד המנהל של האגודה למען הלהט"ב. ב-2020 נבחרה ליו"ר האגודה, במקום חן אריאלי שהחלה לכהן כסגניתו של ראש עיריית תל אביב, רון חולדאי. ב-2021, לקראת הבחירות לכנסת ה-24 הצטרפה פאר למפלגתו של חולדאי, "הישראלים", ויצאה לנבצרות מתפקידה באגודה.<ref name=":2"></ref> היא שבה לתפקיד לאחר שהמפלגה פרשה מהמרוץ לכנסת, וב-2022 נבחרה לכהונה שנייה בתפקיד יושבת הראש.<ref name=":1" /> בין השנים 2018–2022, במקביל לתפקידה באגודה למען הלהט"ב, שימשה פאר גם כמנהלת פרויקטים בעמותת "רופאי חלום" המפעילה ליצנים רפואיים בבתי חולים ברחבי הארץ.<ref name=":2" />

ב-2023, לאחר שלקחה חלק בהפגנות נגד אי הפעלת הרכבת הקלה בשבת, זומנה פאר לחקירה באזהרה במשטרת לב תל אביב, בגין "הפרעה לסדר הציבורי". הידיעה על כך עוררה מחאה בקרב ארגוני המחאה, ובסופו של דבר ביטלה המשטרה את הזימון.<ref></ref>

== חיים אישיים ==
פאר מגדלת תאומות שנולדו ב-2018 יחד עם זוגתה לשעבר דנה, איתה הייתה בזוגיות במשך 12 שנה.<ref name=":0" /> בראיון לרגל חודש הגאווה ב-2024 חשפה כי היא נמצאת בתחילתה של מערכת יחסים.<ref name=":0" />

== קישורים חיצוניים ==

* 
* 
* 
* 
* 

== הערות שוליים ==

קטגוריה:להט"ביות ישראליות
קטגוריה:בוגרות תיכון ליידי דייוויס (תל אביב)
קטגוריה:בוגרי תיכון ליידי דייוויס (תל אביב)
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:ישראליות שנולדו ב-1985
קטגוריה:ישראלים שנולדו ב-1985
פארינהיירה

פארינהיירה לא מבושלת
פארינהיירה (בפורטוגזית: Farinheira) היא נקניקייה מעושנת פורטוגזית העשויה בעיקר מקמח חיטה, שומן חזיר ותבלינים (יין לבן, פפריקה, מלח בישול ופלפל שחור). יש לו צבע צהוב/חום והיא מוגשת במנות מסורתיות כמו פייז'ואדה או cozido à portuguesa. היא נצרכת גם בפני עצמה, צלויה או מטוגנת. בגרסאות מודרניות, היא מבושלת מראש, לאחר מכן מקולפת ומעורבבת עם ביצים מקושקשות ומוגשת על לחם או טוסט כמנה ראשונה.

על אף שהיא מזכירה צ'וריסו או נקניק בשר אחר, טעמו אינו בשרני; היא חריפה (אך לא חריפה מאוד), בעל מרקם בצקי ובעלת סיומת מתוקה במקצת בחך. היא אף פעם לא מבושלת פרוס, שלא כמו נקניקיות אחרות, מכיוון שתכולתה דמוית הבצק הייתה נשפכת מהעור במהלך הבישול, למעט כשהיא מטוגנת, או מטוגנת בשמן עמוק, כפרוסות עבות.
== פארינהיירה עם PGI ==

לחלק מהפארינהיירה מתוצרת פורטוגל יש סטטוס מעמד גאוגרפי מוגן (PGI):
* Farinheira de Estremoz e Borba, מאזור Estremoz ו־Borba, PGI מאז 2004.<ref>[http://ec.europa.eu/agriculture/quality/door/browse.html?open&chkDenomination=305&fuseaction=view Farinheira de Estremoz e Borba] in the [http://ec.europa.eu/agriculture/quality/schemes/index_en.htm DOOR] database of the European Union. Retrieved 2014-03-16.</ref>
* Farinheira de Portalegre, מאזור Portalegre, (PGI) מאז 1997.

== לקריאה נוספת ==
* אלהאירה
* רשימת נקניקיות
* רשימת מזונות מעושנים
* רשימת מוצרי מזון ומשקאות מפורטוגל, בעלי מעמד מוגן
== קישורים חיצוניים ==

== הערות שוליים ==

קטגוריה:המטבח הפורטוגזי
קטגוריה:נקניקיות
ברכידקטילי סוג D

בראכידאקטילי סוג D בידיים של נער בן 16.
ברכידקטילי סוג D (באנגלית: Brachydactyly type D), מכונה לעיתים אגודל קצר/אגודל פטישי,<ref name=":0"></ref><ref name=":5"></ref> היא תכונה גנטית המוכרת קלינית על ידי אגודל קצר ועגול יחסית עם בסיס ציפורניים רחב יותר. הפלנקס המרוחק של האגודלים הפגועים הוא כשני שלישים מאורך האגודלים באורך מלא. זהו הסוג הנפוץ ביותר של ברכידקטיליה, או קוצר ספרות, המשפיע על כ-2-3% מהאוכלוסייה, והוא קשור לגן HOXD13, הממוקם על כרומוזום 2q 31.1.

== פיזיולוגיה ==
Brachydactyly type D הוא מצב שלד המציג "איחוי חלקי או סגירה מוקדמת של האפיפיזה עם הפאלנקס המרוחק של האגודל", לפי Goodman et alia (1965). JK Breithenbecher (1923) מצא שהפלנגות המרוחקות של אגודלים קצרים היו במחצית מאורך האגודלים באורך מלא, בעוד ש-RM Stecher (1957) טען שזה בערך שני שלישים. המצב יכול להיות חד צדדי (משפיע על אגודל אחד) או דו צדדי (משפיע על שניהם).<ref name=":5" />

== גנטיקה ==
תכונה גנטית, ברכידקטית מסוג D, מציגה דומיננטיות אוטוזומלית ומתפתחת או עוברת בדרך כלל ללא תלות בתכונות תורשתיות אחרות. המצב קשור לגן HOXD13, שהוא מרכזי בהיווצרות וצמיחה דיגיטלית.

מחקרים שונים אחרים תמכו בדפוס אוטוזומלי דומיננטי עם חדירה מופחתת.

== תכונה תורשתית ==
מחקר מדעי שנערך בישראל בשנת 1965 מצא כי ל-3.05% מערביי ישראל היו אגודל קצר אחד או שניים, לעומת 1.57% בקרב יהודים אשכנזים וגם לא אשכנזים. עם זאת, מכיוון שאנשי הניסוי הערבים של הסקר גויסו בעיקר מקומץ של חמולות גדולות וקרובות המתגוררות בכפר מסוים, יש לשקול את האחוז האמור "בהסתייגות מסוימת", לפי גודמן ואחרים. (1965).

מקרים של אגודלים קצרים נמצאו גם במזרח נפאל עבור אנשים המשתייכים לקהילת הג'ירל, ממחקרים אפידמיולוגיים שונים. חלק מהמחקרים כללו צילום רנטגן של ידיים ופרקי כף היד כדי לבחון את מבנה השלד שלהם. מתוך המדגם שנחקר (שכלל 2,130 משתתפים; 1,161 נשים ו-969 גברים), נמצאו ב-3.55% עם ברכידקטילי מסוג D.<ref></ref>

== טרמינולוגיה ==
באנגלית, התופעה מוכרת בשם short thumb, stub thumb, clubbed thumb או בשם המדעי יותר brachymegalodactylism.

בעברית אנחנו קוראים לזה בדרך כלל פשוט אגודל קצר או אגודל פטישי.

<big>קהילת הפייסבוק</big>

[https://www.facebook.com/groups/1100295301065258 "האגודה למען אנשים עם אגודל מצחיק".]
==הערות שוליים==

קטגוריה:גפיים עליונות
קטגוריה:מוטציות גנטיות
סימן קרונקר

בתורת המספרים סימן קרוניקר הוא הרחבה של סימן לז'נדר ושל סימן יעקובי המוגדרת עבור כל המספרים השלמים. המושג הוגדר על ידי לאופולד קרונקר בשנת 1885.
==הגדרה פורמלית==
*נזכיר שעבור כל מספר טבעי <math>a</math> ומספר ראשוני אי-זוגי <math>p</math> סימן לז'נדר מוגדר על ידי:
{| border=0
|-
|
::<math>a</math> מתחלק ב־<math>p</math> ללא שארית.
::<math>a</math> זר ל־<math>p</math> והוא שארית ריבועית מודולו <math>p</math>.
::<math>a</math> זר ל־<math>p</math> ואינו שארית ריבועית מודולו <math>p</math>.
| <math>\left(\frac{a}{p}\right)=\begin{cases}0&:a\equiv0\pmod{p}&\\1&:a\not\equiv0\pmod{p},&a\equiv x^2\pmod{p}\\-1& :a\not\equiv0\pmod{p},&a\not\equiv x^2\pmod{p}\end{cases}</math>
|}
* כעת נגדיר:
<math display="block">
\left(\frac{a}{2}\right) := 
\begin{cases}
 0 & \mbox{if }a\mbox{ is even,} \\
 1 & \mbox{if } a \equiv \pm1 \pmod{8}, \\
-1 & \mbox{if } a \equiv \pm3 \pmod{8}.
\end{cases}
</math>
* נגדיר גם
<math display="block">\left(\frac{a}{-1}\right) := \begin{cases} -1 & \mbox{if }a < 0, \\ 1 & \mbox{if } a \ge 0. \end{cases} </math>
* כעת עבור <math>d</math> שלם (שונה מ - 0) כלשהו מפרקים את <math>d</math> לגורמים ראשוניים (לאו דווקא שונים) <math>d=up_1\cdots p_n</math> כאשר <math>u=\pm1</math> ונגדיר את סימן קרונקר:
<math display="block"> \left(\frac{a}{d}\right) := \left(\frac{a}{u}\right) \prod_{i=1}^n \left(\frac{a}{p_i}\right) </math>
* לבסוף נגדיר<math display="block">\left(\frac a0\right) := \begin{cases}1&\text{if }a=\pm1,\\0&\text{otherwise.}\end{cases}</math>
==קישורים חיצוניים==
*
==הערות שוליים==

קטגוריה:שאריות ריבועיות
ברנרדו ספולוודה אמור

ברנרדו ספולוודה אמור (בספרדית: Bernardo Sepúlveda Amor; נולד ב-14 בדצמבר 1941) הוא דיפלומט ומשפטן מקסיקני. הוא היה שר החוץ של מקסיקו בשנות ה-80 תחת הנשיא מיגל דה לה מדריד ושופט בבית הדין הבין-לאומי לצדק (ICJ).<ref name="icj"></ref><ref></ref>

== ביוגרפיה ==
ברנרדו נולד במקסיקו סיטי, שם למד משפטים באוניברסיטה האוטונומית הלאומית של מקסיקו . לאחר מכן המשיך ללימודי תואר שני, והתמחה במשפט בין-לאומי פומבי בבריטניה (1966). בהמשך קיבל תואר פרופסור למשפט בינלאומי.

מ-16 במרץ עד 30 בנובמבר 1982, הוא שימש כשגריר מקסיקו בוושינגטון. מ-1989 עד 1993, שימש כשגריר מקסיקו בבריטניה .

בין שני התפקידים הדיפלומטיים הללו, מדצמבר 1982 עד 1988, שימש כשר החוץ של מקסיקו תחת נשיא מקסיקו מיגל דה לה מדריד.

בשנת 1984 הוענק לו פרס נסיך אסטוריאס. בשנה שלאחר מכן, ארגון אונסק"ו העניק לו את פרס סימון בוליבר .

בשנת 1996, הוא נבחר לכהן בוועדה למשפט בינלאומי של האו"ם. הוא נבחר מחדש לאותו תפקיד בשנת 2001. ב-7 בנובמבר 2005 הוא נבחר לכהן כשופט בבית הדין הבינלאומי לצדק לתקופה של תשע שנים.

בשנת 2012, נבחר ספולוודה אמור על ידי שופטי בית הדין הבינלאומי לסגן נשיא בין הדין, לכהונה של שלוש שנים החל מ-6 בפברואר 2012.<ref name="ICJrelease6Feb2012"></ref>

בשנת 2017, מונה ספולוודה אמור ליו"ר מועצת המנהלים של Altán Redes , קונסורציום תקשורת מקסיקני.<ref></ref>
==קישורים חיצוניים==

== הערות שוליים ==

קטגוריה:מקסיקו סיטי: אישים
קטגוריה:שרי ממשלת מקסיקו
קטגוריה:שגרירים בארצות הברית
קטגוריה:שגרירים בממלכה המאוחדת
קטגוריה:שופטי בית הדין הבין-לאומי לצדק
קטגוריה:בוגרי אוניברסיטת קיימברידג'
קטגוריה:חוקרי המשפט הבין-לאומי
קטגוריה:ילידי 1941
קטגוריה:מקסיקנים שנולדו במאה ה-20
הבריחה הגדולה (סרט, 2023)

הבריחה הגדולה (באנגלית: The Great Escaper) הוא סרט קולנוע מסוגת דרמה ביוגרפית, קופרודוקציה צרפתית -בריטית בבימוי של אוליבר פארקר, עם מייקל קיין וגלנדה ג'קסון בתפקידים הראשיים.

גלנדה ג'קסון מתה שבועות ספורים לאחר סיום הצילומים ומייקל קיין הצהיר שזה יהיה סרטו האחרון. הם הופיעו ביחד מקודם בסרט "האנגליה הרומנטית" בשנת 1975.

הסרט מבוסס על מקרה אמיתי של קשיש שברח מבית אבות בבריטניה כדי להשתתף בטקס 70 שנה לנחיתה בנורמנדי.

בסרט יש קטעי פלשבק על תקופת החיזור של הזוג הצעיר ועל יום הנחיתה בנורמנדי
==תקציר העלילה==
ברנרד "ברני" ג'ורדן (מייקל קיין) ואשתו ריני (גלנדה ג'קסון) הם זוג קשישים שגרים בדיור מוגן בבריטניה. השנה היא 2014 וברני מתכוון להשתתף בטקס 70 שנה לD-Day אך איחר את ההרשמה.

ברני בן ה-90 מחליט לנסוע לטקס בעצמו. הוא מצליח לצאת מבית האבות בחשאי, מדדה לאוטובוס עם ההליכון שלו, מגיע לברייטון ועולה שם על מעבורת. שם הוא מתוודע לארתור (ג'ון סטנדינג) שהיה טייס ב־RAF ומציע לו להצטרף לחבורת הווטרנים שלו ולגור אתו בחדר במלון ללא תשלום.

ברני קונה שני כרטיסים לטקס בו ישתתפו, בין השאר גם ברק אובמה והמלכה אליזבת. ארתור מזמין אותו לפאב ושם הם נפגשים עם וטרנים גרמנים שהיו באותו קרב. הם מתחילים לשוחח ומתיידדים. ברני נותן את הכרטיסים לגרמנים ומשכנע את ארתור לנסוע אתו לבית הקברות הצבאי בבאייה שם קבורים בעיקר חיילים בריטים.

ברני עולה על קברו של חברו דאגלס בנט שהשתתף בנחיתה כטנקיסט. ברני שהיה מפקד נחתת הורה לו לעלות לחוף בחוף סורד ואז דאגלס נפגע ונהרג מול עיניו. ארתור עולה בפעם הראשונה לקבר אחיו שנהרג בהפצצה על קן. ונוכח השתתפותו בהפצצה חושש שהוא אחראי למות אחיו, לכן נמנע עד כה להגיע לשם.

בינתיים מתפרסם סיפורו של ברני בכל העיתונים ואמצעי התקשורת והוא חוזר לבית האבות כשאנשים רבים מקבלים את פניו בשמחה, כולל אשתו ריני. ברני וריני נפטרו בהפרש קטן מספר חודשים לאחר מכן.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מייקל קיין
|ברנרד (ברני) ג'ורדן
|
|-
|ויל פלטשר
|ברני הצעיר
|
|-

|גלנדה ג'קסון
|איירין (ריני) ג'ורדן
|
|-
|לורה מרקוס
|ריני הצעירה
|
|-
|ג'ון סטנדינג
|ארתור
|
|-
|ג'קי קלון
|ג'ודית'
|מנהלת בית אבות
|-
|דניאל ויטאליס
|אדל
|מטפלת
|-
|ברנן ריס
|מרטין
|מטפל
|-
|וולף קאלר
|היינריך
|וטרן גרמני
|-
|אליוט נורמן
|דאגלס בנט
|
|-
|ויקטור אושין
|סקוט
|וטרן בריטי
|}

==קישורים חיצוניים==

*[https://www.youtube.com/watch?v=dNWp8Kq5JgI קדימון לבריחה הגדולה (2023)] באתר יוטיוב
*[https://www.youtube.com/watch?v=chPvWiEyW9o הפגישה בין הוטרנים הבריטים והגרמים], באתר יוטיוב
*[https://www.youtube.com/watch?v=Z1P-T-biYlg מאחורי הקלעים של הבריחה הגדולה 2023], באתר יוטיוב

קטגוריה:סרטי 2023
קטגוריה:סרטים בריטיים
קטגוריה:סרטים באנגלית
קטגוריה:סרטים ביוגרפיים
קטגוריה:זקנה בקולנוע
קטגוריה:סרטי מלחמת העולם השנייה
קטגוריה:סרטים בריטיים המבוססים על סיפור אמיתי
אלהאירה

אלהאירה (בפורטוגזית: Alheira) הוא סוג של נקניק פורטוגזי, עשוי מבשר (בדרך כלל חזיר, עגל, ברווז, עוף, שליו או ארנב) ולחם.

על אף שהשם אלהאירה נובע מהמילה אַלְהוֹ (שום) ושימש פעם לתיאור כל נקניק המתובל בשום, לא כל האלהאירה של ימינו מכילים שום, אם כי הוא עדיין מרכיב נפוץ.

== היסטוריה ==
סוג הנקניק שנודע בשם "אלהאירה" הומצא על ידי יהודי פורטוגל, הידועים גם כיהודים ספרדים, אשר בשנת 1497 ניתנה להם הבחירה בין להיות מגורשים מהארץ או להתנצר (הטבלת יהודי פורטוגל לנצרות). אותם מומרים שנשארו ושמרו בסתר על אמונתם נמנעו מאכילת בשר חזיר. זה העמיד אותם בסיכון שיבחינו בהם כי לא תלו נקניקיות שהיו העשויות באופן מסורתי מבשר חזיר, ב"פומאירוס" - fumeiros (בתי המעשנות). כדרך להימנע מלמשוך את תשומת הלב של האינקוויזיציה הפורטוגזית, או, באזורים כפריים, הנוצרים הפורטוגזים, הם החלו להכין נקניקיות מבשרים אחרים כמו עופות, מעורבבים עם לחם להעשרת המרקם. עם הזמן, אלהאירה התפשט לשאר האוכלוסייה והפך דוגמה למטבח פורטוגזי טיפוסי, אם כי כיום הכנתו אינה מונחית עוד בקפדנות על ידי מצוות התזונה היהודיות.

אלהאירס טוגנו באופן מסורתי או נצלו על גריל והוגשו עם ירקות מבושלים. כיום הם לרוב מטוגנים ומוגשים בליווי טוגנים וביצה מטוגנת. הם לעיתים קרובות מהווים את אחד הפריטים הזולים ביותר בתפריטי מסעדות, אם כי אלה שעשויים מבשר ציד יכולים להיות יקרים.

על אף שהאלהאירס מקושרים בדרך כלל לעיר מירנדלה, האזורים ביירה אלטה וטראס -אוס-מונטס מפורסמים גם בזכות האלהאירס שלהם.

סוגים בעלי סטטוס הגנת מעמד גאוגרפי מוגן כוללים את Alheira de Vinhais ואת Alheira de Barroso - Montalegre.<ref>[http://ec.europa.eu/agriculture/quality/door/browse.html?open&chkDenomination=77&locale=en Alheira de Barroso-Montalegre] in the [http://ec.europa.eu/agriculture/quality/schemes/index_en.htm DOOR] Data Base of the European Union.</ref> <ref>[http://ec.europa.eu/agriculture/quality/door/browse.html?open&chkDenomination=78&locale=en Alheira de Vinhais] in the [http://ec.europa.eu/agriculture/quality/schemes/index_en.htm DOOR] Data Base of the European Union.</ref>

== לקריאה נוספת ==
* רשימת נקניקיות
* רשימה של מזונות מעושנים
* רשימת מוצרי מזון ומשקאות פורטוגל בעלי מעמד מוגן

== ראו גם==
* פארינהיירה

== קישורים חיצוניים ==
* [https://web.archive.org/web/20110828092639/http://www.taste-portugal.com/produto/alheira לטעום את פורטוגל]
* [http://arquivo.pt/wayback/20050116011816/http%3A//oficina.cienciaviva.pt/%7Epw020/g4/alheira.htm אלהאירה (בפורטוגזית)]
* [http://www.ciberduvidas.pt/pergunta.php?id=8560 אטימולוגיה (בפורטוגזית)]
* [http://www.gastronomias.com/enchidos/alheira.htm היסטוריה (בפורטוגזית)]
== הערות שוליים ==

קטגוריה:המטבח הפורטוגזי
קטגוריה:נקניקיות
קטגוריה:נקניקים
תיאטרון היהלום

ממוזער

תיאטרון היהלום הוא אולם תיאטרון הנמצא במתחם בורסת היהלומים, רמת גן, ישראל.
האולם נחנך בשנת 2011 וכולל 550 מקומות ישיבה הבנוי בצורה מעגלית לתצוגה מיטבית.

זהו אחד מהתיאטראות הראשיים של העיר, יחד עם תיאטרון רמת גן, תיאטרון ראסל ותיאטרון הספרייה.

==מאפיינים ופעילויות==
התיאטרון משמש כמרכז תרבות ואמנות ובו נערכים מידי ערב הצגות למבוגרים ולילדים, קונצרטים, מופעי בידור ועוד. על במת התיאטרון מופיעים גם סטנד-אפיסטים בהם שחר חסון, חנוך דאום, גורי אלפי ויונתן ברק.

תיאטראות רפרטואריים רבים בהם תיאטרון חיפה, צוותא, הבימה ובאר שבע מציגים בו את הצגותיהם.

בנוסף לפעילויות תרבותיות, התיאטרון משמש גם כמרכז כנסים, השקות ואירועים עסקיים.

כמו כן, במבנה האכסדרה מוצגות תערוכות מתחלפות, מפגשים ופעילויות תרבות עירוניות.

עיריית רמת גן מפעילה במקום מתקיימים חוגי תיאטרון שנתיים לילדים ובני נוער, קייטנות בחופשות הקיץ וסדנאות דרמה ואמנות פלסטית.

האולם מונגש לבעלי מוגבלויות.

==קישורים חיצוניים==

קטגוריה:רמת גן: תרבות
קטגוריה:ישראל: מבני תרבות ובידור
קטגוריה:מתחם הבורסה
למה את?

"למה את? הוא שיר של הזמר-יוצר הישראלי ילד, אשר יצא ב-14 באפריל 2024, כסינגל השני מתוך אלבום הבכורה שלו, "ילד" (2024). השיר זכה להצלחה מיידית ברשתות החברתיות, ובעיקר בטיקטוק, ונכנס למקום ה-8 במצעד המוזיקה היטליסט של מאקו.

==רקע וכתיבה==
השיר "למה את" הוא בסגנון פופ רוק, המשלב בתוכו מאפיינים הומוריסטיים ומתאר סיטואציה רומנטית שבה מושא האהבה של הזמר אינה מגיבה לו באופן הרצוי. אחד מהקטעים המוכרים בשיר הוא הפזמון: "אני לא ספגטי. יכול להיות שאת מסננת אותי? יכול להיות שאת מעצבנת אותי?", שהפך לפופולרי במיוחד ברשת החברתית טיקטוק, שם צבר אלפי שימושים ומיליוני צפיות.

==הצלחה מסחרית==
לאחר צאתו של השיר ובעקבות הצלחתו הוויראלית, נכנס השיר למקום ה-20 במצעד "היטליסט" של מאקו, והיה לשירו הראשון של ילד שנכנס למצעד זה. שבוע לאחר מכן, נכנס לעשירייה הפותחת. גם במצעד הרשמי של גלגלצ זכה השיר להצלחה, כאשר נכנס למקום השישי.

==מיקומי שיא==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירים בעברית
קטגוריה:שירים על מזון ושתייה
קטגוריה:תופעות אינטרנט ישראליות
קטגוריה:מוזיקה: תופעות אינטרנט
כביש הסרגל (סרט)

כביש הסרגל הוא סרט דרמת-מתח משנת 2024 שכתבה וביימה מיה דרייפוס. הסרט מועמד ל-9 פרסי אופיר בטקס פרסי אופיר לשנת 2024, כולל לפרס הסרט הטוב ביותר.

== עלילה ==

== הפקה ==
ב-2016 דרייפוס זכתה במענק בסך 60,000₪ לפיתוח התסריט. המענק הוענק כחלק מ"ב"סופשבוע של במאיות", שיתוף פעולה של עמותת נשים בתמונה, ועדת הקולנוע של מועצת הפיס לתרבות ואמנות, קרן גשר לקולנוע רב תרבותי וקרן רבינוביץ'.<ref></ref><ref></ref> הסרט הופק בקו-פרודוקציה ישראלית-צרפתית.<ref></ref>

ב-2018 הסרט נבחר להשתתף ב"אטלייה" של פסטיבל קאן (יחד עם 14 סרטים נוספים באותה שנה), תוכנית שנועדה לסייע ליוצרים לגייס מימון ולהשלים פרויקט שעליו הם עובדים. כך דרייפוס הסבירה את הפרויקט בהצהרת הכוונות באטלייה:<ref></ref>

== ביקורות ==
הסרט זכה בציון לשבח בתחרות הישראלית בפסטיבל הקולנוע ירושלים. בנימוקי השופטים נכתב "הרשים אותנו האומץ שנדרש בארץ לעסוק בשכול שנשזר בפרשת רצח. לפעמים המקומי, נטול הברק אך מדויק בפרטיו, מצליח לחצות גבולות. הסרט הזה, עם להקת השחקנים המעולה שלו, הוא מקומי ואוניברסלי כאחד".<ref></ref>

אורון שמיר כתב בהארץ ש"הדמות הראשית מוקפת בעולם של חידות ורמזים, והקהל מוזמן לפענח את המקרה יחד עם החוקרת הנחושה. לצד זאת, דרייפוס לא מוותרת על הומור ואנושיות כדי לפרוק את המתח או להעמיק את החרדה המתגברת. (...) מתחשק לכנות את התוצאה "טווין פיקס בעפולה", אבל לא כחיקוי סתמי. דרך מוסכמות ז'אנריות ומשחק עם ציפיות הקהל מועלות שאלות אתיות ופילוסופיות על שכבות במרקם החברתי וערבות הדדית לעומת מנטליות של חמולה. ההקשרים רחבים ונעים בין שחיתות ממוסדת לחרדה קיומית של נשים שאם ייעלמו — לא יחפשו אחריהן." שמיר גם שיבח את דמויות המשנה ושחקניהן, ובפרט קרא לדמותו של עידן עמדי "הום-פאטאל" (היפוך מגדרי של פאם פאטאל).<ref></ref>

עופר ליברגל כתב באתר סריטה:<ref></ref>

== פרסים ==
{| class="wikitable"
|+
!פרס
!קטגוריה
!תוצאה
!הערות
!מקור
|-
|פסטיבל ריימס פולר 
|Grand Prix
|
|פסטיבל סרטי מתח הנערך בצרפת
|<ref></ref>
|-
|פסטיבל הקולנוע ירושלים
| פרסים לקולנוע ישראלי באורך מלא
|ציון לשבח
|
|<ref></ref>
|-
| rowspan="9" |פרס אופיר
|הסרט העלילתי הארוך הטוב ביותר
| rowspan="9" 
|
| rowspan="9" |<ref></ref>
|-
|הבימוי הטוב ביותר
|עבור מיה דרייפוס
|-
|השחקנית הראשית הטובה ביותר
|עבור טלי שרון
|-
|השחקן הראשי הטוב ביותר
|עבור עידן עמדי
|-
|התסריט המקורי הטוב ביותר
|עבור מיה דרייפוס
|-
|הצילום הטוב ביותר
|עבור עמית יסעור
|-
|העריכה הטובה ביותר
|עבור נילי פלר ורונית פורת
|-
|האיפור הטוב ביותר
|עבור אתי בן-נון
|-
|הפסקול הטוב ביותר
|עבור אבי מזרחי ורן צרויה
|}

== קישורים חיצוניים ==

* [https://www.filmfund.org.il/Movie?movieId=38 כביש הסרגל], באתר קרן הקולנוע הישראלי
;ביקורות
* 
* 

== הערות שוליים ==

קטגוריה:סרטים בעברית
קטגוריה:סרטי מתח ישראליים
קטגוריה:סרטים ישראליים משנת 2024
בוטיו

בוטיו מאל ביארזו
בוטיו פורטוגזי, במירנדלה
בוטיליו (בספרדית: Botillo; בלאונית: Butiellu; בגליסית: Botelo וגם בפורטוגזית) ידוע גם בשם בפורטוגזית. זו מנה של מעי חזיר ממולא בבשר. זוהי מומחיות קולינרית של אל ביארזו, מחוז צפוני במחוז לאון הספרדי וגם של אזור טראס-אוס-מונטס בפורטוגל. המונח הספרדי botillo, המונח הפורטוגזי botelo והמונח ליאונזי butiellu נובעים מהמילה הלטינית botellus, שפירושה מעי.

המאכל נמצא גם בבמטבח האקסטרמדורה (סוד המטבח האקסטרמדורי המסורתי הוא הפשטות שלו, חוסר הערבוביה שלו והעלות הנמוכה), שם הוא ידוע בשם buche או buche de costillas .

== ייצור ==
סוג זה של אמבוטידו/אנצ'ידו הוא מוצר בשר העשוי מחתיכות שונות שנשארו משחיטת החזיר, כולל הצלעות, הזנב והעצמות עם מעט בשר שנשאר עליהן. אלה קצוצים; מתובלים במלח, פלפל, שום ותבלינים אחרים; ממולאים במעי הגס של החזיר, ומיושן/משומר בחלקו באמצעות עישון. זה יכול לכלול גם את לשון החזיר, ועוד חלקים, אך אלה לעולם לא יעלו על 20% מהנפח הכולל של המילוי. בדרך כלל הוא נצרך מבושל. בטעם צ'וריסו, יחד עם כרוב רך מאוד יוצרים תבשיל טעים ומשמעותי.

== יישון ==
ההכנה והיישון של בוטיו מתרחשים על פני תקופה של חמישה ימים לפחות ומורכבים מארבעה שלבים:
* בחירה ושחיטה של חומר הגלם.
* תיבול וערבוב המלית כדי להשיג את הצבע והשימור האידיאלי.
* עישון, עם עשן מעץ אלון טבעי או עץ אלון מסוג הוֹלְם (אנצינה).
* ייבוש במשך יומיים בחדרי ייבוש שהוכנו כדי להבטיח שהלחות תתאדה סופית כדי שהמוצר ישיג מרקם מעולה.

== לקריאה נוספת ==
* אנדרולה
* רשימת מנות ממולאות
* Matanza
* Festival de Exaltación del Botillo
* Gastronomía de la provincia de León
* Gastronomía de Castilla y León

== קישורים חיצוניים ==

* [http://www.botillodelbierzo.es אינטרנט רשמי על "בוטיו דל ביארזו"]

קטגוריה:ממולאים
קטגוריה:חלקי פנים
קטגוריה:המטבח הספרדי
קטגוריה:המטבח הפורטוגזי
שיר לנטע

"שיר לנטע" הוא הסינגל השני של הזמר והשחקן הישראלי ניר כנען. השיר יצא ב-14 בפברואר 2024 וזכה להצלחה רבה, בעיקר ברשת החברתית טיקטוק ובפלטפורמות הסטרימינג השונות.

== הרכב ==
השיר הוא בלדה המאופיינת בצלילי פסנתר, כלי מיתר ושירה עדינה. על פי מאקו, הסגנון המוזיקלי של השיר מזכיר בלדות משנות השבעים ויוצרים ישראלים של רוק ופופ ישראלי "רך". השיר נכתב על השחקנית נטע רוט, שהייתה בת זוגו של כנען, והוא מבטא את תחושת אהבתו כלפיה.

== הצלחה ==
השיר זכה להצלחה ויראלית בטיקטוק, כאשר הפך לפופולרי בעיקר בסרטונים העוסקים במערכות יחסים רומנטיות, וכן באהבה בין בני משפחה וחברים, וצבר אלפי סרטונים המשתמשים בסאונד שלו ומיליוני צפיות. בנוסף, זכה השיר למאות אלפי האזנות בספוטיפיי ובשאר פלטפורמות הסטרימינג. "שיר לנטע" אף נכנס למצעד היטליסט של מאקו, והגיע לשיאו למקום ה-35 במצעד. גם בתחנות הרדיו זכה השיר להצלחה, כאשר הגיע למקומות השישי והשמיני בהתאמה במצעד הרשמי של גלגלצ ובעשירייה של כאן גימל.

== מיקומי שיא ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירים בעברית
קטגוריה:בלדות פופ
איימוס ברבר

איימוס ווקר ברבר (באנגלית: Amos Walker Barber; ) היה רופא מנתח ופוליטיקאי אמריקאי מוויומינג, איש המפלגה הרפובליקנית, שכיהן מזכיר המדינה הראשון של ויומינג בשנים 1890–1895, ומתוקף תפקידו כראשון בסדר הירושה לתפקיד מושל ויומינג, כיהן כשני בתפקיד זה לאחר התפטרותו של המושל הראשון, פרנסיס וורן כחודש וחצי לאחר השבעתו, בשנים 1890–1893.
==ראשית חייו==
איימוס ברבר נולד בעיירה דיילסטאון שבפנסילבניה, כבנם של אלפרד ה. ברבר ואסנת ווקר. לאחר שהתחנך בבתי ספר מקומיים, הוא למד ספרות ורפואה באוניברסיטת פנסילבניה.

לאחר סיום לימודיו ב-1883, עבד ברבר כרופא בסגל בית החולים פנסילבניה, עד שעבר לוויומינג. ב-1892 נשא ברבר לאישה את אמיליה קנט, ולשניים נולדו שני ילדים.

ב-1885 עבר ברבר לטריטוריית ויומינג כדי לקבל על עצמו את משרת הרופא המנתח האחראי על בית החולים הצבאי בבסיס הצבאי פורט פטרמן. הוא קודם לתפקיד מנתח בפועל בצבא ארצות הברית והתלווה למשלחת של הגנרל ג'ורג' קרוק לאריזונה, ולאחר מכן מונה לתפקיד בפורט ד. א. ראסל. לאחר פרישתו מהשירות הצבאי, הוא היא לאחראי על בית החולים של איגוד מגדלי משק החי של ויומינג. ב-1889 הוא החל לעסוק ברפואה בעיר שאיין.
==קריירה פוליטית==
ב-1890 נבחר ברבר מטעם המפלגה הרפובליקנית כמזכיר המדינה הראשון של ויומינג. כחודש וחצי לאחר השבעתו של פרנסיס וורן כמושל ויומינג הראשון, הוא התפטר מתפקידו כדי לאייש מושב בסנאט של ארצות הברית שאליו הוא נבחר. בוויומינג לא קיימת כמו ברוב מדינת ארצות הברית משרת סגן מושל. על פי חוקת המדינה, הראשון בסדר הירושה למשרת המושל הוא מזכיר המדינה. לפיכך, ב-24 בנובמבר אותה שנה, הושבע ברבר, מתוקף תפקידו, בגיל 30, כמושל במקומו של וורן. במהלך תקופת כהונתו, הוא גייס את הכוחות המזוינים של המדינה כדי להכניע את התקוממות האינדיאנים של פיין רידג' וביקש סיוע פדרלי במלחמת מחוז ג'ונסון בין איגוד מגדלי הבקר לבין הבוקרים במחוז ג'ונסון ב-1892. ב-2 בינואר 1893 הושבע במקומו של ברבר המושל הנבחר ג'ון יוג'ין אוסבורן, וברבר המשיך בתפקידו כמזכיר המדינה תחת אוסבורן כאשר זה סיים את כהונתו ב-1895 ואז שב לשאיין לעסוק ברפואה.
==שנותיו האחרונות==
ב-1898 שב ברבר לשירות צבאי, ושירת כעוזר מנתח במלחמת ארצות הברית-ספרד. לאחר מכן הוא שב לעיסוקו ברפואה.

איימוס ברבר נפטר ברוצ'סטר שבמינסוטה ב-18 במאי 1915, בגיל 54. הוא נטמן בבית הקברות לייקויו שבשאיין.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1766/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1766.
</div>

==קישורים חיצוניים==

* [https://www.nga.org/governor/amos-walker-barber/ איימוס ברבר] באתר אגודת המושלים הלאומית 
* [https://politicalgraveyard.com/bio/bankson-barbosa.html#129.16.68 איימוס ברבר] באתר The Political Graveyard 
* 

==הערות שוליים==

קטגוריה:מושלי ויומינג
קטגוריה:מושלי מדינות ארצות הברית מהמפלגה הרפובליקנית
קטגוריה:מזכירי מדינה במדינות ארצות הברית
קטגוריה:כירורגים אמריקאים
קטגוריה:בוגרי בית הספר לרפואה באוניברסיטת פנסילבניה
קטגוריה:אמריקאים שנולדו ב-1860
קטגוריה:אמריקאים שנפטרו ב-1915
אינטרנט בקופסה

תצורה של "אינטרנט בקופסה" – הקופסה (מסומנת בחץ) מחוברת ל[[סוללה חשמלית, ולצידה טלפון חכם, המחובר לרשת המקומית שהיא מפעילה. בטלפון, פתוח דפדפן בכתובת המקומית https://box.lan, בה מופיע המידע המאוחסן.]]
אינטרנט בקופסה (באנגלית: Internet-in-a-Box) היא ספרייה דיגיטלית בעלות נמוכה, המורכבת מנקודת גישה ל-Wi-Fi והתקן אחסון דיגיטלי, שמשתמשים סמוכים יכולים להתחבר אליה, ולצרוך ממנה מידע המותקן בה מקומית.
"אינטרנט בקופסה" בשימוש בטבע
מימוש הרעיון הן תוכנית הן חומרתית, השתנה מאז 2012 בעקבות מזעור השטח הפיזי שמצריך התקן האחסון והאלקטרוניקה של המכשיר. החל מ-2017, חומרת המכשיר מושתתת על ראספברי פאי וכרטיס זיכרון.

הרעיון ליצירת המכשיר נהגה על ידי בראדוק גסקיל, והוא צמח ממיזם "מחשב נייד לכל ילד" (OLPC) האמריקאי.

== הספרייה הדיגיטלית ==

הספרייה הדיגיטלית במכשיר מורכבת ממספר "מודולים", כאשר מודול יכול להיות מותקן מראש, או שהותקן לבחירת המשתמש. כמה דוגמאות למודולים:
* ויקיפדיה בשפה מסוימת
* האנציקלופדיה הרפואית של ויקיפדיה (MDWiki)
* גרסה קלת-משקל אחסון של "אקדמיית קהאן"
* Moodle
* Nextcloud
* מדיה-ויקי
* PhET Interactive Simulations 
* ועידות TED

== קישורים כלליים ==

* 
* אינטרנט בקופסה, באתר מטא ויקי
* 
* 

== הערות שוליים ==

קטגוריה:מכשירים שהושקו ב-2012
קטגוריה:דגמי מחשבים
קטגוריה:טכנולוגיות למידה
קטגוריה:ספריות דיגיטליות
סנטי פרנצ'זי

סנטי פרנצ'זי (באיטלקית: Santi Francesi, בתרגום לעברית: קדושים צרפתים), נודע בעבר כ-דה ג'אב, הוא צמד מוזיקלי איטלקי מאיווריאה. חברי הצמד הם אלסנדרו דה סנטיס ומריו לורנצו פרנצ'זה. הם זכו בעונה ה-16 של X Factor Italia.

== היסטוריה ==
הצמד הוקם תחילה תחת השם "דה ג'אב". הוא זכה בתחרות "ליגה רוק פארק" של לוצ'אנו ליגבואה. שירו לתחרות היה "Regina". בספטמבר 2016 פתח את אירוע התחרות העוקב.<ref name=repubblica></ref>

ב-2017 השתתפו חברי סנטי פרנצ'זי בעונה ה-17 של תוכנית הריאליטי האיטלקית Amici di Maria De Filippi. לאחר מכן הוציאו שלושה סינגלים: "Costenzo", "Vaniglia" ו-"Lei". בשנת 2019 הוציאו את אלבום הבכורה שלהם, Tutti manifesti. עד שנת 2021 הוציאו מספר סינגלים שונים.<ref name=repubblica/>

בתחילת 2021 השתתף הצמד בפסטיבל "ספגטי אנפלאגד". ביוני זכה במהדורה ה-32 של "מוזיקולטורה", המתקיים מדי שנה במצ'רטה ומשודר ב-RAI 1, עם השיר "Giovani favolosi".<ref></ref><ref name="rai"></ref> לאחר מכן יצא כסינגל ונכלל בפסקול העונה השלישית של הסדרה Summertime מבית היוצר של נטפליקס.<ref name=repubblica/>

בקיץ 2022 הופיע סנטי פרנצ'זי עם מאדאם ובלאנקו בפסטיבל הקיץ של פרארה.<ref name="rai"/> בסוף אותה שנה השתתף בעונה ה-16 של X Factor Italia. המנטור שלו לאורך העונה היה רקומי. <ref></ref> ב-8 בדצמבר 2022 נערך אירוע הגמר, בו הוכרז הצמד כזוכה העונה עם השיר "Non è così male".<ref name=repubblica/> ב-12 בדצמבר הוציאו חברי הצמד מיני-אלבום בשם In fieri. הוא כלל את "Non è così male", שתי גרסאות כיסוי ושלושה שירים חדשים.<ref name="rai"/> מאוחר יותר יצאו לסיבוב הופעות בערים שונות במדינה, ובהן טורינו, בולוניה, מילאנו, רומא, נאפולי ופירנצה.<ref name="rai" />

ב-19 בדצמבר 2023 השתתפו ב-Sanremo Giovani 2023, השלב המקדים לפסטיבל סן רמו, הקדם האיטלקי לתחרות הזמר של האירוויזיון. הם צלחו את השלב הזה, ועברו להשתתף באירוע בסן רמו עם השיר "L'amore in bocca".

== דיסקוגרפיה ==
=== אלבומי אולפן ===
* 2019: Tutti manifesti

=== מיני-אלבום ===
* 2022: In fieri

== קישורים חיצוניים ==

== הערות שוליים ==

קטגוריה:זוכי אקס פקטור
קטגוריה:להקות פופ איטלקיות
קטגוריה:להקות שהוקמו בשנת 2015
ירמות (אתר מקראי)

מפה סכמטית של נחלות השבטים. נחלת שבט יששכר צבועה באדום
יַרמוּת הוא שמו של יישוב מתקופת המקרא, בגליל התחתון. מיקומו אינו ידוע.

על פי זאב וילנאי היישוב נקרא ב-3 שמות דומים אך שונים. שלושתם נזכרים בנחלת שבט יששכר:

העיר נזכרת לראשונה, בספר יהושע, כאחת הערים בנחלת שבט יששכר:

מיד לאחר מכן, בפרק כ"א העיר נזכרת כאחת הערים אשר ניתנו ללוויים, מתוך נחלת שבט יששכר: 

בספר דברי הימים א' העיר נזכרת בשם שונה: 

== מיקום ==
בשתי הפעמים, בספר יהושע, העיר הוזכרה בצמוד לעיר עין גנים, אשר גם מיקומה אינו ידוע בוודאות, אך יש המשערים שהיא ג'נין.<ref>יואל אליצור, עין גנים, בית הגן וג'נין, על אתר ב, מכללת יעקב הרצוג, תשנ"ו, עמ' 77–80 </ref>

== הערות שוליים ==

קטגוריה:אתרי המקרא
קטגוריה:ערי לויים
קטגוריה:נחלת שבט יששכר
Houdini (שיר של אמינם)

"Houdini" הוא שיר של הראפר האמריקאי אמינם. הוא יצא לאור ב-31 במאי 2024, כסינגל המוביל מתוך אלבום האולפן ה-12 שלו, The Death of Slim Shady (Coup de Grâce). השיר מכיל אינטרפולציות של "Abracadabra" של סטיב מילר באנד, וכן של שירו של אמינם עצמו, "Without Me", משנת 2002. השיר יצא בליווי וידאו קליפ המהווה מחווה ל-"Without Me", וקליפים אחרים של אמינם.

==רקע==
ב-26 באפריל 2024, אמינם הכריז על אלבום האולפן ה-12 שלו, The Death of Slim Shady (Coup de Grâce), שייצא לאור בקיץ 2024.<ref></ref> שלושה שבועות לאחר מכן, שיתף צילום מסך מ-iMessage עם הודעה נסתרת: "", שנשלחה לכל אנשי הקשר שלו. התאריך להודעה היה 31 במאי, כרמיזה על ההוצאה העתידית.<ref></ref> ב-28 במאי, הראפר פרסם וידאו באינסטגרם בשיתוף עם הקוסם דייוויד בליין,<ref></ref> ובו שיחת וידאו בין אמינם לבליין, כשאמינם מבקש ממנו עזרה וקסם, ובליין מגיב באכילת כוס יין.<ref></ref> לאחר מכן, הראפר חושף את הרצועה באמצעות השמעה של קטע אינסטרומנטלי קצר.<ref></ref> בסוף הקליפ, שם השיר ותאריך צאתו נחשפים.<ref></ref>

==קבלה ביקורתית==
בסטריאוגם נכתבה על השיר ביקורת שלילית, בה תואר השיר כ"נוראי", ונכתב כי הוא מלא בבדיחות פוגעניות ומיושנות ומילותיו חסרות השראה. על הקליפ המלווה אותו, נכתב כי הוא "מאכזב באותה המידה".<ref></ref>

== וידאו קליפ ==
הווידאו קליפ הנלווה לשיר פורסם ב-31 במאי 2024 בערוץ היוטיוב של אמינם. הקליפ מהווה מחווה ישירה לקליפ "Without Me", וכן לקליפים נוספים של אמינם, ומאופיין בסגנון קומיקס הדומה לסגנון הקליפ "Without Me". בקליפ, אמינם עובר דרך פורטל לשנת 2002, מה שמוביל לכך שגרסתו מ-2002 וכן גרסתו הנוכחית מבצעות את השיר יחדיו. הקליפ כולל הופעות קמע רבות מדמויות בולטות כגון 50 סנט, פיט דייווידסון, ד"ר דרה, סנופ דוג ודה אלכימיסט.<ref></ref>

== מיקומי שיא ==

==נתוני מכירות==

==קישורים חיצוניים==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירי אמינם
קטגוריה:שירים באנגלית
קטגוריה:שירי זהב בממלכה המאוחדת
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת שיידי רקורדס
פינת הציפורים

פינת הציפורים (באנגלית: 3rd & Bird) היא סדרת טלוויזיה בריטית-אמריקאית שנוצרה על ידי ג'וש סליג (שהיה גם היוצר של הסדרות: אובי, וונדר פטס ותפודים קטנים). בבריטניה שודרה הסדרה ב-CBeebies, בארצות הברית בדיסני ג'וניור וב-Treehouse TV ובישראל בערוץ הופ! בשנת 2012 ובערוץ לולי בשנת 2014. הסדרה בת 2 עונות ו-51 פרקים באורך 10 דקות כל אחד.

שיר הפתיחה של התוכנית בוצע על ידי עומר שטיינברג, השירים בוצעו על ידי אורנה כץ ושיר הסיום בוצע על ידי בר סביר.

ההנפשה של הסדרה היא פוטו בובות (אותה האנימציה של וונדר פטס).

== עלילה ==
על עץ זקן אחד גרות להן חבורה של ציפורים טרופיות בכל פרק, הן מלמדות את הצופים על דרכי ההתמודדות בכל סיטואציה וגם לומדות על זה בעזרת הרתפקאות ושירים.

== דמויות ==
* כנפון (Mr. Beakman): טוקן, הדמות המרכזית בתוכנית, גר בבית ספר, והמורה בבית הספר שלו.
* נוצית (Rudy): קקדוית אדומה צהובה, עונדת על אחת מכפות רגליה צמיד צבעוני, גרה בטרקטור, היא אוהבת להציג את כישרונותיה ולנסות דברים חדשים וכאשר הם לא מצליחים היא מנסה שוב.
* אולי (Samuel): הבני ורוד פנים, יש לו אחות קטנה בשם מאפין, מצוי בעיקר בביתה של נוצית, שם הם משחקים במשחקי ילדים, גר בבית הבניים ורודי הפנים.
* מאפין (Muffin): הבנית ורודת פנים צהובה ורודה, אחותו הקטנה של אולי, זו הדמות ההכי צעירה בתוכנית ואינה מסוגלת לעשות הרבה דברים כמו הגדולים ממנה. גרה בבית הבניים ורודי הפנים.
* שאר הדמויות בתוכנית הם עוד ציפורים רבות טרופיות כגון: גברת ירקני ההבנית ורודת הפנים. ישנם אפילו בתוכנית מלבד הציפורים גם נמלים, חזיר שקוראים לו בן, פרפר, פרה, סרטן, צרצר, גחליליות, זבובים, צפרדעים, עכברים, נץ, חתול, חיפושית, ינשוף, ארנב, חילזון, עכביש, סנאי ותולעים מופיעים בתוכנית אבל כדמויות משניות.

== מדבבים ==
הדיבוב העברי הופק על ידי יעל אללוף ובוים על ידי אורנה כץ.
{| class="wikitable"
!שם הדמות
!מדבב\ת באנגלית
!מדבב\ת בעברית
|-
|כנפון
|מייקל פנטון סטיונס
|עומר שטיינברג
|-
|נוצית
|מורגן גייל
|בר סביר
|-
|אולי
|סאם לואיס
|עדי רביד
|-
|אמא
|
|אורנה כץ
|-
|אבא
|
|אלי לולאי
|-
|גברת ירקני
|קנדידה גובאנס
|נורית בנאי קורן
|-
|תולעים
|
|נועם טל
|-
|דמויות משניות
|
|ליל כהן
|}

==קישורים חיצוניים==
* 

* 

קטגוריה:סדרות טלוויזיה לילדים
קטגוריה:דיסני ג'וניור: סדרות
קטגוריה:סדרות CBeebies
קטגוריה:סדרות ערוץ הופ!
קטגוריה:ערוץ לולי: סדרות
קטגוריה:סדרות טלוויזיה אמריקאיות
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות טלוויזיה אמריקאיות לילדים
קטגוריה:סדרות הנפשה בריטיות
קטגוריה:סדרות הנפשה אמריקאיות
ירפאל (אתר מקראי)

יִרְפְּאֵל הוא שמה של עיר מקראית בנחלת שבט בנימין.

שם העיר מופיע בתנ"ך פעם אחת בלבד בספר יהושע, כחלק מהערים שבנחלת שבט בנימין:

.

== אטימולוגיה ==
זאב וילנאי סבור ששם העיר נובע מהיותה במיקום שבו מזג האוויר "מרפא ומבריא".

== מיקום העיר ==
* זאב וילנאי הציע לזהות את העיר עם ראפאת שליד רמאללה.
* יחזקאל קאופמן סבר ששם העיר נכלל בתוך קבוצת הערים המתארות את גבולות נחלת שבט בנימין, ולכן מיקומה צריך להיות בסמוך לגבול נחלת השבט.

== הערות שוליים ==

קטגוריה:אתרי המקרא
קטגוריה:נחלת שבט בנימין